OpenLLM-France/wikimedia huggingface dataset:
# Canal Pilot

El Canal Pilot (anteriorment anomenat Canal Events i més tard Canal Aux) va ser un canal creat per Televisió de Catalunya per tal de provar i demostrar les novetats del sistema d'emissió digital, com la imatge en 16:9, el Dolby Digital o la interactivitat.

## Programació

Fins a l'agost de 2003, TVC va usar aquest canal, que va deixar lliure TVC SAT quan va deixar d'emetre a la TDT el 21 de juliol de 2003, per a emetre proves de format panoràmic i Dolby Digital. A partir de llavors va emetre un molinet d'informació divulgativa de la televisió digital terrestre i des de finals d'octubre de 2003 fins al gener de 2004, aquest canal es va usar per a testejar entre els telespectadors digitals de TVC, la nova tecnologia i aplicacions MHP.
Les emissions es feien entre les 21:30 i les 0:30. i consistien en programes en simulcast amb TV3 però en qualitat 100% digital i emissió de programes en horari avançat a TV3. Alguns programes que es varen emetre varen ser: la pel·lícula dels dijous (en format panoràmic), el cor de la ciutat (en horari de vespre), APM.
Un cop acabada la prova pilot de la TDT, la programació diferenciada va continuar. Durant la marató de 2004, es va usar el canal com a canal temàtic de la marató, a on es varen poder veure continguts diferenciats de TV3, com el partit de futbol íntegre, diversos actes i galeria d'imatges de l'acte Dona la cara pel càncer.
Finalment, el 21 de novembre de 2005 va deixar d'emetre per donar pas a un bucle sense fi del canal 300, el qual començaria les seves emissions una setmana més tard.

## Referències

* ↑ «CCRTV-Informe anual 2001».
* ↑ «Canal pilot de TVC Digital». Digicat. Arxivat de l'original el 2005-02-06. [Consulta: 30 novembre 2014].
* ↑ «Caputra del canal pilot». Digicat. Arxivat de l'original el 2006-03-13. [Consulta: 30 novembre 2014].
* ↑ «TVC converteix el canal pilot en canal marató per un dia». Digicat. Arxivat de l'original el 2005-02-04. [Consulta: 30 novembre 2014].
* ↑ «TV3 comença a emetre un sense fi del canal 300». Digicat. Arxivat de l'original el 2006-05-24. [Consulta: 30 novembre 2014].
# Pseudohydromys musseri

Pseudohydromys musseri és una espècie de mamífer rosegador de la família dels múrids. És endèmic del mont Somoro (Papua Nova Guinea), on viu a altituds d'aproximadament 1.350 msnm. A data de 2017 tan sols se n'havia trobat un exemplar. El seu hàbitat natural són els boscos molsosos no pertorbats. Es desconeix si hi ha cap amenaça significativa per a la supervivència d'aquesta espècie. L'espècie fou anomenada en honor del mastòleg estatunidenc Guy Graham Musser.

## Referències

* ↑ Helgen, K.; Wright, D. Pseudohydromys musseri. UICN 2016. Llista Vermella d'espècies amenaçades de la UICN, edició 2016, consultada el 17 novembre 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 286-287. ISBN 978-0801893049.
# Calau de Monteiro

El calau de Monteiro (Tockus monteiri) és una espècie d'ocell de la família dels buceròtids (Bucerotidae) que habita sabanes àrides de l'oest d'Angola i nord-oest i centre de Namíbia.
# Cangrejo II

Cangrejo II és l'onzè llargmetratge del director veneçolà Román Chalbaud del 1984. Està basat en el llibre Cuatro crímenes, cuatro poderes, de Fermín Mármol León. La pel·lícula es una seqüela de Cangrejo, estrenada en 1982 i igualment basada en el llibre de Fermín Mármol León.

## Argument

El comissari León, interpretat per Miguel Ángel Landa, investiga l'assassinat d'una dona. La dona va ser violada abans de morir i el seu germà, qui és un sacerdot interpretat per Eduardo Serrano, es converteix en el principal sospitós. León és pressionat perquè deixi la recerca que involucra a un sacerdot, la violació d'una dona i la seva posterior mort.

## Recepció

Fou exhibida com a part de la secció oficial del Festival Internacional de Cinema de Sant Sebastià 1984.

## Referències

* ↑ Cangrejo II a cinelatinoamericano.org
* ↑ Cangrejo II a la Filmoteca de Galícia
* ↑ 'Cangrejo 2' cine directo, El País, 17 de setembre de 1984

## Enllaços externs

* Cangrejo II a YouTube
# Cantaperdiu

El Cantaperdiu és una muntanya de 497 metres que es troba al municipi de Sanaüja, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Quadrangle Rusalka Planitia

El quadrangle Rusalka Planitia és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-25) inclou la porció de la superfície de Venus situada en latitud d'entre 0° a 25° N, i longitud entre 150º a 180° E.
Deu el seu nom a la Rusalka Planitia.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Rusalka Planitia, V-25
# Quadrangle Shimti Tessera

El quadrangle Shimti Tessera és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-11) inclou la porció de la superfície de Venus situada en latitud d'entre 25º a 50° N, i longitud entre 90° a 120° E.
Deu el seu nom al Shimti Tessera.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Shimti Tessera, V-11
# Quadrangle Scarpellini

El quadrangle Scarpellini és un dels 62 quadrangles definits per la cartografia de Venus aprovats per la Unió Astronòmica Internacional.
En els mapes a escala 1 / 5.000.000 (identificat amb el codi V-33) inclou la porció de la superfície de Venus situada en latitud d'entre 0° a 25° S, i longitud entre 30º a 60° E.
Deu el seu nom al cràter Scarpellini.

## Referències

* ↑ USGS Astrogeology: Gazetteer of Planetary Nomenclature « Quadrangles de Venus a escala 1 / 5.000.000 »
* 1 2 Scarpellini, V-33
# Cantó de Ramerupt

El cantó de Ramerupt és un antic cantó francès del departament de l'Aube, situat al districte de Troyes. Té 24 municipis i el cap és Ramerupt. Va desaparèixer el 2015.

## Municipis

* Avant-lès-Ramerupt
* Brillecourt
* Chaudrey
* Coclois
* Dampierre
* Dommartin-le-Coq
* Dosnon
* Grandville
* Isle-Aubigny
* Lhuître
* Longsols
* Mesnil-la-Comtesse
* Mesnil-Lettre
* Morembert
* Nogent-sur-Aube
* Ortillon
* Pougy
* Ramerupt
* Saint-Nabord-sur-Aube
* Trouans
* Vaucogne
* Vaupoisson
* Verricourt
* Vinets

## Història

Llista dels consellers generals successius :
| Data d'elecció | Identitat | Partit |
| 1945-1973 | Robert Cuisin | RGR, després divers droite |
| 1973-1992 | Gilbert Thiébaut | radical, després UDF |
| 1992-1998 | Jacques Cossard | Divers droite |
| 1998-2011 | Gérard Beaurieux | Divers droite, després UMP |
| 2011-2015 | Guy Bernier | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.580 | 3.798 | 3.564 | 3.405 | 3.400 | 3.407 | 3.728 |
| A partir de 1990: Població sense dobles comptes |||||||
# Capelleta de Sant Antoni (Montblanc)

La Capelleta de Sant Antoni és una petita capelleta del municipi de Montblanc (Conca de Barberà) protegida com a bé cultural d'interès local.

## Descripció

És una fornícula o capelleta adossada i tancada amb una vitrina que conté la imatge de Sant Antoni. És una escultura policromada i realista. Està coronada i darrere seu, pintat a la fornícula, hi ha un cercle de raigs pintat. Sembla estar en molt bon estat de conservació.

## Referències

* ↑ «Capelleta de Sant Antoni». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].

## Enllaços externs

* «Capelleta de Sant Antoni». Inventari del Patrimoni Arquitectònic. Consell Comarcal Conca de Barberà.
# Capelleta de Sant Josep (Girona)

La Capelleta de Sant Josep és una petita capella en una façana del municipi de Girona inclosa en l'Inventari del Patrimoni Arquitectònic de Catalunya.

## Descripció

És una capelleta dedicada a Sant Cristòfol. D'arc de punt rodó de pedra, igual que els brancals, polida. Situada damunt la porta de la casa número 3. L'estàtua és senzilla, amb Sant Cristòfol amb un infant als braços i amb la vara florida.

## Referències

* ↑ «Capelleta de Sant Josep». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Canon RF 85mm f/2 Macro IS STM

El Canon RF 85mm f/2 macro IS STM és un teleobjectiu fix i macro amb muntura Canon RF.
Aquest, va ser anunciat per Canon el 9 de juliol de 2020, amb un preu de venda suggerit de 749€.
Aquest objectiu s'utilitza sobretot per fotografia de retrat, producte de mida petita i macrofotografia.

## Característiques

Les seves característiques més destacades són:
* Distància focal: 85mm
* Obertura: f/2 - 29
* Motor d'enfocament: STM (Motor d'enfocament pas a pas, silenciós)
* Estabilitzador d'imatge de 5 passes
* Distància mínima d'enfocament: 35cm
* Rosca de 77mm

## Construcció

* La muntura és de metall, però la resta de parts són de plàstic
* El diafragma consta de 9 fulles, i les 12 lents de l'objectiu estan distribuïdes en 11 grups.
* Consta d'una lent d'ultra baixa dispersió i un revestiment super spectra (ajuda a reduir els efectes fantasma).

## Accessoris compatibles

* Tapa E-67 II
* Parasol ET-77
* Filtres de 67mm
* Tapa posterior RF

## Objectius similars amb muntura Canon RF

* Canon RF 85mm f/1.2L USM
* Canon RF 85mm f/1.2L USM DS
* Laowa 85mm f/5.6 2x ultra macro APO
* Samyang AF 85mm f/1.4
* Samyang MF 85mm f/1.4
* Viltrox 85mm f/1.8 STM
* Yongnuo YN 85mm f/1.8R DF DSN

## Referències

* ↑ «Canon RF 85mm F2 IS STM Specs» (en anglès). Dpreview.
* ↑ «RF 100-500 mm f/4,5-7,1L, RF 85 mm f/2 Macro y RF 600/ 800 mm f/11 IS STM: nuevo “arsenal” de teleobjetivos para el sistema EOS R» (en castellà). Xataka foto.
* ↑ «Canon RF 85mm F2 Macro IS STM Lens Review» (en anglès). The digital picture.
* ↑ «Canon RF 85mm F2 Macro IS STM Lens Specifications and Measurements» (en anglès). The digital picture.
* ↑ «Canon RF 85mm f/2» (en anglès). Kenrockwell.
* ↑ «Objetivo RF 85mm F2 Macro IS STM de Canon» (en castellà). Canon store.
* ↑ «Canon RF 85mm F1.2L USM Overview» (en anglès). Dpreview.
* ↑ «Canon RF 85mm F1.2L USM DS» (en anglès). Dpreview.
* ↑ «Lanzan el lente ultra macro Laowa 85mm f/5.6 2X» (en castellà). Cine D.
* ↑ «Samyang AF 85mm F1.4 RF / Rokinon AF 85mm F1.4 RF Overview» (en anglès). Dpreview.
* ↑ «Samyang MF 85mm F1.4 RF / Rokinon MF 85mm F1.4 RF Overview» (en anglès). Dpreview.
* ↑ «Lanzan el lente Viltrox 85mm F/1.8 STM para cámaras Canon RF» (en castellà). Cine D.
* ↑ «Lanzan el lente Yongnuo YN 85mm F/1.8R DF DSN para cámaras Canon RF» (en castellà). Cine D.
# Canon TS-E 45mm f/2.8

El Canon TS-E 45mm f/2.8 és un objectiu fix normal i descentrable amb muntura Canon EF.
Aquest, va ser anunciat per Canon l'abril de 1991, amb un preu de venta suggerit de 163.000¥.
Aquest objectiu s'utilitza sobretot per fotografia de producte, paisatge i arquitectura.
Amb aquest objectiu es pot aconseguir l'efecte de maqueta, en el qual els paisatges semblen reproduccions en miniatura. Aquest efecte s'obté gràcies al basculament de la lent respecte al sensor i usant una mínima profunditat de camp.

## Característiques

Les seves característiques més destacades són:
* Distància focal: 45mm
* Obertura: f/2.8 - 22
* Enfocament manual
* Distància mínima d'enfocament: 40cm
* Rosca de 72mm
* Distorsió òptica de -1,15% (tipus barril)
* La millor qualitat optica la dona entre f/5.6 i f/8

## Construcció

* Esta construit amb una combinació de plàstic i metall.
* El diafragma consta de 8 fulles, i les 10 lents de l'objectiu estan distribuïdes en 9 grups.
* El mecanisme TS es pot bloquejar en una posició mitjançant dos anelles. Aquestes, es poden ajustar amb un rang de moviment de fins a +/- 8º d'inclinació.

## Accessoris compatibles

* Tapa E-72 II
* Parasol EW-79B II
* Filtres de 72mm
* Tapa posterior E
* Tub d'extensió EF 12 II
* Tub d'extensió EF 25 II

## Objectius similars amb muntura EF

* Hartblei Superrotator 40mm f/4 IF TS
* Schneider PC-TS Super-Angulon 50mm f/2.8 HM

## Referències

* ↑ «TS-E45mm f/2.8» (en anglès). Canon camera museum.
* 1 2 «Canon TS-E 45mm f/2.8 Tilt Shift Lens Review» (en anglès). The digital picture.
* ↑ «Conseguir el efecto maqueta y otros usos de un objetivo tilt-shift» (en castellà). Blog foto 24.
* 1 2 «Canon TS-E 45mm f/2.8 Specs» (en anglès). Dpreview.
* 1 2 3 «Canon TS-E 45mm f/2.8 Lens Review» (en anglès). Ephoto zine.
* ↑ «Canon TS-E 45mm f/2.8 Accesorios» (en castellà). Canon España. Arxivat de l'original el 2023-02-05. [Consulta: 5 febrer 2023].
* ↑ «Hartblei Superrotator 40mm F4 IF TS Overview» (en anglès). Dpreview.
* ↑ «Schneider PC-TS Super-Angulon 2.8/50 HM Overview» (en anglès). Dpreview.
# Cantons de la Costa d'Or

Els Cantons de la Costa d'Or (Borgonya-Franc Comtat) són 43 i s'agrupen en tres districtes:
# Cantons de l'Indre

Els Cantons de l'Indre (Centre - Vall del Loira) són 26 i s'agrupen en 4 districtes:
# Pseudotothyris obtusa

Pseudotothyris obtusa és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 4 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: sud-est del Brasil.

## Referències

* 1 2 3 FishBase (anglès)
* ↑ Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Andreata, A.A., L.F. Almeida-Toledo, C. Oliveira i S.A. Toledo, 1994. Cytogenetic studies on the subfamily Hypoptopomatinae (Pisces, Siluriformes, Loricariidae). III. Analysis of seven species. Caryologia 47:27-37.
* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Rabo de Junco

Rabo de Junco és un illot a gairebé 500 metres a l'oest del punt més proper de l'illa de Sal, al país africà de Cap Verd. Forma part administrativa del municipi de Sal Rei. L'illot és una muntanya submarina volcànica i va estar una vegada connectada amb la resta de l'illa principal més propera. L'illot es manté principalment sense vegetació. La seva longitud és de gairebé 100 metres de llarg per 100 d'ample i la seva costa té 878 metres de longitud. L'illot ha estat designat àrea protegida com a reserva natural. La badiaa de la Murdeira és a l'est.
L'illot és un volcà submarí muntanyós i antigament va estar connectada amb la resta de l'illa.

## Referències

* ↑ MAHOT Cartography, 2012
* ↑ «Protected areas of Cape Verde» (en portuguès). Arxivat de l'original el 2012-02-24. [Consulta: 4 maig 2016].

## Enllaços externs

* Mapa de l'Illa
# Rabinowitz

Rabinowitz és el nom dels següents personatges:
* David L. Rabinowitz
* Harry Rabinowitz
* Paul Rabinowitz (1939), professor de matemàtiques de l'Edward Burr Van Vleck i professor d'investigació Vilas de la Universitat de Wisconsin
# Puruixa

Puruixa (en sànscrit: पुरुष, puruṣa) és un concepte hinduista complex, el significat del qual va evolucionar entre els temps vèdics i els Upanixads. Segons de la font, significa 'l'humà còsmic' o 'l'ésser', o bé 'consciència' o 'principi universal'.
Als primers Vedes, puruixa significava un humà còsmic amb el sacrifici del qual els déus van crear la vida. Als Upanixads, el concepte ja no significava un ésser o un humà còsmic, sinó que el significat va evolucionar vers una essència abstracta del jo, l'esperit i el principi universal, que és eterna, indestructible, sense forma i omnipresent. El concepte de puruixa s'explica amb el concepte de "prakriti" als Upanixads. L'univers es veu, en aquests antics textos sànscrits, com una combinació de la realitat material perceptible i les lleis i principis de la natura no perceptibles, no materials. La realitat material, o prakriti, és tot el que canvia, pot canviar i està subjecte a la causa i efecte. Per contra, puruixa és el principi universal que és immutable, sense causa, però que està present a tot arreu i que ho connecta tot.

## Referències

* ↑ «Puruixa». Gran Enciclopèdia Catalana. Barcelona: Grup Enciclopèdia Catalana.
* ↑ "Purusha" al "Sanskrit-English Dictionary" de Monier Monier-Williams Arxivat 2020-08-14 a Wayback Machine. (anglès)
* ↑ "Purusha" a la "Encyclopedia Britannica" (anglès)
# Carme Barceló

«Carme Barceló» té aquests significats:
* Carme Barceló i Ràfols: historiadora catalana
* Carme Barceló i Torres: filòloga valenciana
* Carme Barceló i Gifré: entrenadora de voleibol catalana
* Carme Barceló i Crespo: periodista esportiva catalana
# Carme Barceló i Crespo

Carme Barceló i Crespo (Barcelona, 15 de juliol de 1964) és una periodista esportiva catalana.

## Trajectòria

Va començar la seva carrera professional el 1985 a Mundo Deportivo. Posteriorment va treballar al Fòrum Samitier, un grup d'opinió culer al voltant de la figura de Jaume Llauradó, del 1994 al 1997, i a la redacció d'esports de Televisió de Catalunya. Després va ser cap de premsa i relacions públiques del Grup DiR entre 1998 i 2011. En aquesta mateixa etapa, va col·laborar com a tertuliana al programa de televisió Punto pilota d'Intereconomía. També va ser col·laboradora de Canal+ i Barça TV. A la ràdio ha estat comentarista dels partits del Barça a SER Catalunya.
Més endavant va ser col·laborara a la tertúlia El chiringuito de Jugones de Mega, i ha escrit articles per al diari Sport i la revista Woman.

## Referències

* ↑ «En el caso Rubiales, el "se acabó" ha sido un excelente comienzo de algo”» (en castellà). Asociación de la Prensa de Málaga, 22-11-2023. [Consulta: 4 gener 2024].
* ↑ «Entrevista a Carme Barceló, colaboradora de Punto Pelota» (en castellà). La Vanguardia, 07-03-2012. [Consulta: 4 gener 2024].
* ↑ «Alguna pregunta més? - "Pressing APM!": Carme Barceló - 3Cat». CCMA, 4 nov. 2023. [Consulta: 4 gener 2024].
* ↑ «Carme Barceló y Tomás Roncero, un duelo mediático» (en castellà). Sport, 21-03-2015. [Consulta: 4 gener 2024].
* ↑ «Fitmés - Entrevista a Carme Barceló» (en castellà). RTVE, 08-06-2022. [Consulta: 4 gener 2024].
# Cantó de Molins Oest

Moulins-Ouest (francès) fou un antic cantó francès, al districte de Moulins, del departament d'Alier. Incloïa completament sis municipis (Aubigny, Avermes, Bagneux, Coulandon, Montilly i Neuvy) i part del de Moulins-sur-Allier. Va desaparèixer el 2015.
Llista dels consellers generals successius :
| Data d'elecció | Identitat | Partit |
| 1945-1949 | Marguerite Martin | PCF |
| 1949-1955 | Joseph Pénard | RPF |
| 1955-1967 | René Boyer | MRP |
| 1967-1992 | Jean Cluzel | Divers droite, després CD, després UDF |
| 1992-2004 | René Charette | PS |
| 2004-2015 | Alain Denizot | PS |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | . | - | 15.732 | 15.602 | 15.018 |
# Cantó de Molièras

El cantó de Molièras és un cantó francès del departament de Tarn i Garona, situat al districte de Montalban. Té 5 municipis i el cap és Molièras.

## Municipis

* Molièras
* La Barta
* Vazerac
* Autí
* Puègcornet

## Història

Llista dels consellers generals successius :
| Data d'elecció | Identitat | Partit |
| 1982-1994 | Henri Combelles | Divers gauche |
| 1994- | Guy Hébral | PRG |
| les dades anteriors no són pas conegudes ||||
# Cantó de Moncontour (Viena)

El cantó de Moncontour és un cantó francès del departament de la Viena, situat al districte de Châtellerault. Té 10 municipis i el cap és Moncontour.

## Municipis

* Angliers
* Aulnay
* La Chaussée
* Craon
* La Grimaudière
* Martaizé
* Mazeuil
* Moncontour
* Saint-Clair
* Saint-Jean-de-Sauves

## Història

Llista dels consellers generals successius :
| Data d'elecció | Identitat | Partit |
| 1949-1961 | Georges Moreau | Radical |
| 1961-1967 | Pierre Guillon | Divers droite, després CD |
| 1967-1992 | Louise Lesage | CD, després UDF-CDS |
| 1992-2004 | Martine Ducroz | UDF-FD |
| 2004- | Edouard Renaud | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 5.183 | 5.792 | 5.330 | 5.132 | 4.914 | 4.681 | 4.675 |
| A partir de 1990: Població sense dobles comptes |||||||
# Puig d'en Rovira

«Puig d'en Rovira» té aquests significats:
* Geografia:
** Muntanyes:
*** Puig d'en Rovira: muntanya situada al municipi de Querol (Alt Camp)
*** Puig d'en Rovira: muntanya situada al municipi de Quart (Gironès)
* Edificis:
** Puig d'en Rovira (edifici): edificació històrica del municipi de Quart (Gironès)
# Puig d'en Rovira (Querol)

La Puig d'en Rovira és una muntanya de 904 metres que es troba al municipi de Querol, a la comarca de l'Alt Camp.
El coll de Montagut el separa del cim de Montagut.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya